CELEX: 62019TN0292
Language: sl
Date: 2019-05-03 00:00:00
Title: Zadeva T-292/19: Tožba, vložena 3. maja 2019 – Pšonka/Svet

22.7.2019   
            
            
               SL
            
            
               Uradni list Evropske unije
            
            
               C 246/30
            
         
      Tožba, vložena 3. maja 2019 – Pšonka/Svet
      (Zadeva T-292/19)
      (2019/C 246/32)
      Jezik postopka: češčina
      
         Stranki
      
      
         Tožeča stranka: Artem Viktorovič Pšonka (Kramatorsk, Ukrajina) (zastopnik: M. Mleziva, odvetnik)
      
         Tožena stranka: Svet Evropske unije
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Sklep Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbeno uredbo Sveta (EU) št. 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini razglasi za nična v delu, v katerem se nanašata na tožečo stranko, in
               
            
                  —
               
               
                  Svetu Evropske unije naloži, da nosi svoje stroške in stroške, ki so nastali tožeči stranki.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev načela dobrega upravljanja.
                  Tožeča stranka v utemeljitev tožbe med drugim navaja, da Svet Evropske unije pri sprejetju izpodbijanega sklepa ni ravnal s potrebno skrbnostjo, saj pred sprejetjem izpodbijanega sklepa ni obravnaval trditev in dokazov, ki jih je tožeča stranka navedla v utemeljitev svojega zahtevka, in je ta sklep v glavnem utemeljil na kratkem povzetku ukrajinskega urada generalnega državnega tožilca ter ni zahteval nobene dodatne informacije v zvezi s potekom preiskav v Ukrajini.
               
            
                  2.
               
               
                  Drugi tožbeni razlog: kršitev lastninske pravice tožeče stranke.
                  Tožeča stranka v zvezi s tem navaja, da so omejevalni ukrepi, ki so bili sprejeti proti njej, nesorazmerni, presegajo to, kar je potrebno, in pomenijo kršitev varovalk, ki jih mednarodno pravo vsebuje glede varovanja lastninske pravice tožeče stranke.
               
            
                  3.
               
               
                  Tretji tožbeni razlog: kršitev temeljnih pravic tožeče stranke, zagotovljenih s Konvencijo o varstvu človekovih pravic in temeljnih svoboščin.
                  Tožeča stranka v zvezi s tem trdi, da so bile s sprejetjem omejevalnih ukrepov kršene njeni pravici do poštenega sojenja in do domneve nedolžnosti ter njena lastninska pravica.